Р  Е  П  У  Б  Л  И  К  А     Б  Ъ  Л  Г  А  Р  И  Я
М  И  Н  И  С  Т  Е  Р  С  К  И     С  Ъ  В  Е  Т

П О С Т А Н О В Л Е Н И Е   № 

от……………2010 година

За преминаване на Института за защита на растенията от Националната служба за растителна защита към Селскостопанската академия

М И Н И С Т Е Р С К И Я Т  С Ъ В Е Т

П О С Т А Н О В И :

Член единствен. Институтът за растителна защита - Костинброд към Национална служба за растителна защита - второстепенен разпоредител с бюджетни кредити към министъра на земеделието и храните, преминава към Селскостопанската академия като юридическо лице - научен институт, с обща численост на персонала 69 щатни бройки.

 ПРЕХОДНИ И ЗАКЛЮЧИТЕЛНИ  РАЗПОРЕДБИ

§ 1. (1) Трудовите правоотношения на служителите в Института за защита на растенията се уреждат при условията и по реда на чл. 123 от Кодекса на труда и чл. 7 от Закона за Селскостопанската академия.
(2) Активите, пасивите, архивът и другите права и задължения на Института за защита на растенията преминават към Селскостопанската академия.
§ 2. В Постановление № 125 на Министерския съвет от 2006 г. за приемане на Устройствен правилник на Министерството на земеделието и продоволствието (обн. ДВ, бр. 48 от 2006 г.,  изм. бр. 15, 62 и 77 от 2007 г., бр. 76 и 83 от 2008 г., бр. 3, 42, 84 и 90 от 2009 г. и бр. 4, 22, 41 и 84 от 2010 г. ) се правят следните изменения:
1. В приложението към чл. 2, ал. 3:
а) в т. 3 числото „471” се заменя с „402”;
б) в т. 15 числото „2692” се заменя с „2761”.
§ 3. В Устройствения правилник на Селскостопанска академия (обн. ДВ. бр. 83 от 2008 г., изм. бр. 42 и 79 от 2009 г., бр. 84 от 2010 г.) се правят следните изменения и допълнения:
1. В чл. 2, ал. 1 числото „2692” се заменя с „2761”.
2. В приложението към чл. 2, ал. 1 се правят следните изменения и допълнения:
а) в наименованието числото „2692” се заменя с „2761”.
б) в т. 2 се създава точка 2.28 със следното съдържание:
„ 2.28. Институт  за защита на растенията – Костинброд        69”             
§ 4. Министърът на земеделието и храните да извърши изменение в Устройствения правилник на Националната служба за растителна защита.
§ 5. Министърът на земеделието и храните да извърши необходимите корекции по бюджетите на Селскостопанска академия и Национална служба за растителна защита.
§ 6. Постановлението влиза в сила един месец след обнародването му в „Държавен вестник”.

МИНИСТЪР-ПРЕДСЕДАТЕЛ:
                                                         БОЙКО БОРИСОВ
ГЛАВЕН СЕКРЕТАР НА МИНИСТЕРСКИЯ СЪВЕТ:
                                                                                                  РОСЕН ЖЕЛЯЗКОВ

ГЛАВЕН СЕКРЕТАР НА МИНИСТЕРСТВОТО НА ЗЕМЕДЕЛИЕТО И ХРАНИТЕ:
                                                                                                                              ЛИЛИЯ ИВАНОВА
ДИРЕКТОР НА ДИРЕКЦИЯ „ПРАВНО-НОРМАТИВНИ ДЕЙНОСТИ”:
                                                                                                                     МАРИЯНА НИКОЛОВА